ඔහු අසනීපවීම හේතුවෙන් තංගල්ල රෝහලට ඇතුලත් කර තිබු බවයි වාර්තා වන්නේ.වසය අවුරුදු 83ක් වූ ජයවර්ධන ගමාච්චිගේ සාදිරිස් වන රංජනීගේ පියා පසුගිය 01 වන දින තංගල්ල රෝහලේදී මියගියා.මේ පුවත අවතැන්ව කරදරයට පත්ව සිටින දියණියට පැවසීමට නිවැසියන් මැලිවුනත් ඒ බව ඇයට දැන්විය යුතු බැවින් රංජනීගේ සහෝදරියගේ ස්වමිපුරුෂයා වන ජයතිස්ස මෙම කණගාටුදායක පුවත ඇයට දැන්වූ බව සදහන්.අසරණව අවතැන්ව සිටි ඇයට දැණුන ගින්දර සියගත දවාලන්නට තරම් වූ අතර ඇය හඩ හඩා සිය පියණන් බලන්නට වලස්මුල්ල යටිගල නිවසට යන්නට කෑ මොර දෙන්න වුණා.මෙම තත්වය වටහාගත් පාලටුව ගම්වාසීන් ඇය සහ පුත්‍රයා පාරුවක නංවා බස් රථයක් යන ස්ථානයක් දක්වා යැවීමට කටයුතු කළ අතර  එම පාරුවේ තොටියා සමග තවත් අයෙක්ද සිටි බවයි වාර්තා වන්නේ.එහිදී  පාරුව පිටත්ව සුළු මොහොතකින් ජල පහර වැඩිවත්ම ජල රකුසා පාරුව පෙරලා දැමූ අතර එහි සිට සිව්දෙනාම ජලය සමග පොර බදන්නට වුයේ සිය ජීවිත බේරාගන්නටයි.පාරුව පැදවූ අය සිය දිවි ගලවා ගත් අතර රංජනී සහ ඇයගේ පුත්‍රයා සමග පාරුවේ සිටි අනෙක් අයද ජලයේ නොපෙනී ගියා.